Benkesliteren ble EM-kjendis etter hitlåt: – Det er vanskelig
– Det er skuffende. For min egen del er jeg dypt skuffet. Jeg kan se tilbake på EM som en stor opplevelse, men akkurat nå er det vanskelig. Jeg forventet å få spille, sier Grigg til Aftonbladet, like etter at han så Nord-Irland ryke ut av EM fra sin vante posisjon på benken. «This One's For You» med David Guetta og Zara Larsson er kanskje EMs offisielle sang, men det er ingen tvil om hva som er mesterskapets virkelige hit: Nord-Irland-fansens «Will Grigg's on fire» er blitt landeplage i Frankrike. Bakgrunn: Ukjent reserve er hovedperson i EMs hitsangEtter at dommeren blåste av kampen mellom Wales og Nord-Irland, ble begge lags supportere værende på stadion i Lens. Galas kultlåt «Freed from Desire» ble satt på anlegget, og de rivaliserende supporterne stemte sammen i: «Will Griggs on fire, your defence is terrified!» – Det er rett og slett utrolig. Denne sangen er utenfor min forstand. Jeg kommer fra Wigan, der jeg er en stjerne. Men nå er det på en helt annen skala. Vi rykket opp fra tredje- til andredivisjon, men nå er jeg plutselig populær over hele Europa. Det motiverer meg enda mer. Det er enormt. Jeg vil utnytte det til noe positivt, sier Grigg til L'Équipe, og innrømmer at oppmerksomheten har eksplodert. – Jeg får en haug med meldinger. Fra venner, fra fans, fra overalt egentlig, sier han. Lest denne? Pappa Bale hylles etter datter-leken De fleste medier vil nå ha en bit av 24-åringen, som scoret 25 mål for Wigan i League One forrige sesong. Til og med Eric Cantona har latt seg rive med. Den franske stjernen synger Will Grigg-sangen i en YouTube-video som har tatt av på sosiale medier. Det har hovedpersonen fått med seg. – Jeg har prøvd å synge sangen, men den er ikke lett å synge bra. Jeg lar lagkameratene mine synge den i stedet. Jeg så til og med at Eric Cantona har sunget den, sier Grigg til L'Équipe.Han ser ikke på den nye kjendisstatusen som noen byrde når han tar fatt på en ny sesong med Wigan i Championship. I stedet takker han sangens forfatter. – Jeg antar at det er den virkelige EM-sangen nå. Sean Kennedy, som skrev den, er en fantastisk fyr og jeg har takket ham mange ganger, men får gjøre det igjen. Det er også kult at sangen har dratt inn store beløp til veldedighet. Han har virkelig lyktes i å gjøre det til en verdenshit, så det er fantastisk, sier Grigg til Aftonbladet. Men han innrømmer at det er spesielt å være verdenskjent uten å ha spilt et eneste EM-sekund. – Det er vanskelig... Sangen har vært utrolig, men når alt kommer til alt er jeg en profesjonell fotballspiller, og da er det en ekstremt stor skuffelse å komme til en turnering uten å spille. Det er frustrerende, men som treneren sa kan han ikke velge ut laget utifra hva fansen synger. Sånn er det. Men jeg vil takke alle som har vært her og gjort denne turneringen så utrolig. Jeg var her for å spille, men bare å få høre sangen har vært utrolig, sier han. Landslagssjef Michael O'Neill måtte på pressekonferansen etter tapet for Wales forsvare sin beslutning om ikke å bytte inn Grigg. – Han er vårt fjerdevalg. Han har en lys fremtid, men jeg plukker ikke ut laget etter hva folk synger på tribunen, sa O'Neill.
Nord-Irland-spissen Will Grigg (24) er hovedpersonen i EMs store slager. Men han reiser hjem fra Frankrike uten å ha spilt et eneste sekund.